**Ministru kabineta noteikumu projekta**

**“Konkurences padomes nolikums”**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  |  Tiesību akta projekts izstrādāts, lai precizētu Ministru kabineta 2008. gada 29. septembra noteikumus Nr. 795 “Konkurences padomes nolikums” (turpmāk – Noteikumi Nr. 795) atbilstoši Konkurences likumā veiktajiem grozījumiem. Tā kā grozījumu apjoms pārsniedza pusi no spēkā esošo noteikumu normu apjoma, tika sagatavots jauns noteikumu projekts. Paredzēts, ka tiesību akta projekts stāsies spēkā Oficiālo publikāciju un tiesiskās informācijas likumā noteiktajā kārtībā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums |  Ministru kabineta noteikumu projekts “Konkurences padomes nolikums” (turpmāk – Projekts) izstrādāts pēc Ekonomikas ministrijas iniciatīvas, atbilstoši Valsts pārvaldes iekārtas likuma 16. panta pirmajai daļai. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  2016. gada 12. maijā pieņemtie grozījumi Konkurences likumā nodrošināja elastīgāku regulējumu Konkurences likumā noteiktajam Konkurences padomes strukturālajam iedalījumam, lai būtu iespējams vieglāk veikt strukturālas un funkcionālas izmaiņas iestādē, efektivizējot tās darbību. Attiecīgi nepieciešams precizēt arī Konkurences padomes nolikumu. Projekts papildina Konkurences likumā noteikto.  Papildus Projektā tiek uzsvērts, ka izpildinstitūcija lietu izpēti veic autonomi jeb neatkarīgi no lēmējinstitūcijas. Kā arī tiek iezīmēts, ka iestādes struktūrā ir struktūrvienības, kas neietilpst ne lēmējinstitūcijā, ne izpildinstitūcijā. Izpildinstitūcija ir tā Konkurences padomes strukturālā daļa, kas organizē autonomu lietu izpēti, pilda ekspertu un sekretariāta funkcijas, sagatavo jautājumus, dokumentus, lēmumu projektus un citus materiālus izskatīšanai Konkurences padomes sēdēs un īsteno Konkurences padomes pieņemto lēmumu izpildi.  Ievērojot Valsts pārvaldes iekārtas likuma 16. panta otrās daļas 6) punktu, Projektā ietverta atsauce par to, kur privātpersona var pārsūdzēt iestādes faktisko rīcību. Attiecībā uz iestādes lēmumu pārsūdzēšanu, kārtība ir noteikta Konkurences likuma 8. panta otrajā daļā. Lai nedublētu Konkurences likumu, Projekts papildināts ar tiešu norādi tikai attiecībā uz iestādes faktiskās rīcības pārsūdzēšanas tiesībām. Tomēr, lai neradītu neskaidrību attiecībā uz lēmuma pārsūdzēšanas iespējām, Projektā ietverta atsauce uz Konkurences likumu, kas ietver attiecīgo normu par iestādes lēmumu pārsūdzēšanu. |
| 3. | Projekta izstrādē iesaistītās institūcijas un publiskas personas kapitālsabiedrības |  Ekonomikas ministrija, Konkurences padome. |
| 4. | Cita informācija |  Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību** **un administratīvo slogu** |
| Projekts šo jomu neskar. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti |  Ar noteikumu projekta spēkā stāšanās brīdi spēku zaudēs Ministru kabineta 2008. gada 29. septembra noteikumi Nr. 795 “Konkurences padomes nolikums” (Latvijas Vēstnesis, 2008, 153. nr.; 2010, 49. nr.). |
| 2. | Atbildīgā institūcija |  Ekonomikas ministrija. |
| 3. | Cita informācija |  Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
|  **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu |  Paziņojums par līdzdalības iespējām Projekta izstrādes procesā ir ievietots Ekonomikas ministrijas mājas lapā vismaz 2 nedēļas pirms tā izsludināšanas Valsts sekretāru sanāksmē. |
| 2. | Sabiedrības līdzdalība projekta izstrādē |  Ar Projektu paredzēts izdot no jauna Konkurences padomes nolikumu, lai nodrošinātu Noteikumos Nr. 795 ietvertā normatīvā regulējuma atbilstību spēkā esošiem ārējiem tiesību aktiem un faktiskajai situācijai, būtiski nemainot esošo regulējumu un neieviešot jaunas politikas iniciatīvas. Tomēr, lai informētu sabiedrību un nodrošinātu iespēju izteikt viedokļus, Projekts kopā ar sākotnējās ietekmes novērtējuma ziņojumu 2018. gada 18. decembrī ievietots Ekonomikas ministrijas tīmekļa vietnē (<https://www.em.gov.lv/>), aicinot sabiedrību izteikt atsauksmes un viedokļus. |
| 3. | Sabiedrības līdzdalības rezultāti |  Nav. |
| 4. | Cita informācija |  Nav. |
|  |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas |  Projekta izpildi nodrošinās Konkurences padome. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem |  Ar Projektu netiek paplašinātas iestādei normatīvajos aktos noteiktās funkcijas. Projekts neparedz jaunu institūciju izveidi vai esošo institūciju likvidāciju vai reorganizāciju, kā arī Projektam nav ietekmes uz esošo institūciju cilvēkresursiem. Elastīgāks tiesiskais regulējums atvieglos strukturālo un funkcionālo izmaiņu ieviešanu Konkurences padomē. Tas savukārt ļauj iestādei efektivizēt tās darbību un efektīvāk veikt stratēģisko konkurences uzraudzības plānošanu. Iestādē esošos cilvēkresursus šobrīd Projekts būtībā neietekmē. |
| 3. | Cita informācija |  Nav. |

Ekonomikas ministrs R. Nemiro

Vīza:

Valsts sekretārs Ē. Eglītis

Arta Šmukste 67013263

Arta.Smukste@em.gov.lv

Dita Dzērviniece 67365225

dita.dzerviniece@kp.gov.lv